Μαρία, κόμισσα του Αρκούρ

Η Μαρία του Αρκούρ, γαλλ. Marie (Γαλλική γλώσσα : Marie of Harcourt, 9 Σεπτεμβρίου 1398 - 19 Απριλίου 1476) από τον Οίκο του Αρκούρ ήταν κόρη του κόμη του Αρκούρ και με τον γάμο της έγινε κόμισσα του Βωντεμόν και κυρία του Ζουανβίλ. Ήταν η πρώτη κόρη του Ιωάννη Ζ΄, κόμη του Αρκούρ και Ωμάλ και βαρόνο του Ελμπέφ και της Μαρίας των Βαλουά, κόρης του Πέτρου Β΄, κόμη του Αλανσόν. Με τον θάνατο του πατέρα της (1452) η Μαρία προσπάθησε να διεκδικήσει την κληρονομιά του Αρκούρ με τον αποκλεισμό της μικρότερης αδελφής της Ιωάννα. Η Ιωάννα έγινε τελικά κόμισσα του Ωμάλ, η Μαρία κόμισσα του Αρκούρ και βαρόνη του Ελμπέφ. Τα εδάφη αυτά είχε στόχο να τα κληρονομήσει ο δεύτερος γιος της Ιωάννης αλλά πέθανε πρίν από αυτήν (1473), την διαδέχθηκε ο εγγονός της Ρενέ Β΄ της Λωρραίνης.

Οικογένεια

Παντρεύτηκε το 1416 τον Αντώνιο κόμη του Βωντεμόν και κύριο του Ζουανβίλ και είχε τέκνα:

Φρειδερίκος Β΄ του Βωντεμόν 1428-1470, κόμης τού Βωντεμόν.
Ιωάννης του Αρκούρ απεβ. 1473, κόμης τού Αρκούρ.
Ερρίκος της Λωρραίνης Βοδεμόν απεβ. 1505, επίσκοπος τού Τερουάν και τού Μετς.
Μαρία απεβ. 1445, παντρεύτηκε τον Αλαίν Θ΄ τού Ροάν.
Μαργαρίτα απεβ. πριν το 1474, παντρεύτηκε τον Αντώνιο ντε Κροΰ κόμη τού Πορσεάν.

Παραπομπές

Πηγές

Carroll, Stuart (1998). Noble Power During the French Wars of Religion. Cambridge University Press.
Richard Vaughan, Philip the Good (2002 edition).

Γαλλικές οικογένειες ευγενών
Γαλλίδες κόμισσες